فرانسانین خاریجی ایشلر ناظیری ژان ایو لودریان  "اؤلکه‌سی‌نین ایسلام دینینه حؤرمت ائتدیگینی" آچیقلاییب.
ایسلام و عرب دونیاسیندا فرانسایا قارشی باشلادیلان بویکوت کامپانیاسیندان سونرا میصره سفر ائدن ژان ایو لودریان  همکاری سامح شکری ایله پایتاخت قاهیره-‌ده کئچیردیگی گؤروشدن سونرا تشکیل ائدیلن مطبوعات کنفرانسیندا دئییب کی، رسمی پاریس ایسلام دینینه حؤرمت ائدیر و مسلمان‌لاری فرانسانین بیر حیسه‌سی کیمی گؤرور. موباریزه ائتدیگیمیز شئی رادیکالیزم و تروردور.
لیبی بحرانینی دا موذاکیره ائتدیک‌لرینی قئید ائدن ژان ایو لودریان  فرانسا و میصرین موزدلولارین لیبی-دن چکیلمه‌سینی و بمت-نین تطبیق ائتدیگی سلاح تحریمینه رعایت ائتمه‌لرینی ایسته‌دیک‌لرینی بیلدیریب.
سامح شکری ایسه فیلیسطین دؤولتی‌نین قورولماسی، عدالت‌لی و هرطرف‌لی باریشین یارانماسی و ایکی دؤولت‌لی حل یولونون واجیب‌لیگینه ایشاره ائدیب.
